Klosterenget

Klosterenget er en blindvei ved Øya i Trondheim som går sørover fra Klostergata parallelt med Øysteins gate og Krogness gate. Den fungerer som adkomstvei til boligbebyggelse i området, som i hovedsak består av eldre eneboliger.

Veien var opprinnelig en eldre gårdsvei som ble navngitt i 2000 da det ble oppført flere boliger i området i 1990-årene. Den ble oppkalt etter eiendommen Klosterenget som ligger i enden av gaten i retning av Nidelva. Denne eiendommen oppstod da eiendommene Amager og Gustavsminde ble slått sammen i 1860-årene. Klosterenget bestod opprinnelig av et større hageanlegg med terrasser ned mot elven, hovedbygning og en sidebygning med tjenerbolig, stall og vognremisse. Hovedbygningen til Klosterenget ble oppført i 1865 etter tegninger av arkitekt Emil Victor Langlet (1824–1898).

Bygninger og annet langs Klosterenget 
7: Klosterenget, oppført 1865, i privat eie siden 1995.

Referanser

Litteratur 

Veier i Trondheim
Øya (Trondheim)